《拟古 其二》
宋代·陈普

瑶池出甘泉，玉台荫梧桐。凤巢梧桐上，下浴甘泉中。

美人室其左，荷衣裳芙蓉。素手把青枝，嘻嘻笑春风。

性情如赤子，声气似黄钟。明珠媚深渊，鱼鳖游冲融。

世事多参商，忧乐苦不同。荣枯与丑好，相待如駏蛩。

深怀惕霜露，夙心常省躬。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。